Vímoslu cruzar lAntártida o vivir en directo la esplosión dun volcán nIslandia. El presentador de Desafío Extremo acaba de publicar una guía paprender a los rapacinos a disfrutar de la naturaleza.    De peluqueru a montañeru y agora... ¿escritor?  Fui peluqueru porque yera una ferramienta rápida pa poder ganar perres y viaxar. Mio pá y mio ma yeren peluqueros y ésa foi una manera circustancial de ganar el pan pa facer depués lo que de verdá me presta, que ye viaxar pel mundu y xubir picos.    ¿Qué ye Manual del joven aventurero?  Siempre me prestó lleer y escribir. Amás, vivo tantes coses que yera  lóxico poder contales. Polo tanto, creo questi yera un pasu obligáu quapetez facelu. Esti llibru supón recuperar dalgo quagora perdióse, que nun ye otro que salir al monte. Agora los rapacinos queden en casa col ordenador, cola Play y enganchaos a les redes sociales. Lo que fiximos foi un llibru mui llamativu, con munchu coloríu, onde proponemos a los más mozos xuegos paprender. El monte, en realidá, ye un videoxuegu onde les pantalles nunca acaben.    ¿Y a ti quién te cortal pelo?  Un empleáu que tenía y que lu aprendí a cortalo. Llámase Fernando y agora él tien una peluquería. Córtalo mui bien, por eso trabaya conmigo [Rise].    Bono, la verdá ye que cuasi quedes calvu col sustu que te diol volcán esi dIslandia...  Non, lo que pasó ye que se menllenó de povisa... [Rise]. La verdá, nesa historia, de mano, pasémoslo mal, pero creo qual empar foi un premiu a la trayectoria que llevamos colos viaxes. Ver esplotar un volcán en directo ye dalgo que nun pasa tolos díes. Ye un espectáculu que nun se pue esplicar con palabres.    Dende Asturies vemos que delles veces uses dalguna palabra nasturianu. ¿Tien que ver con que yes de Llión o ye porque vienes muncho pa esta parte del cordal?  Sabemos quAsturies y Llión somos hermanos y unos y otros sabemos tar bien xuntos. Nosotros siempre vamos pa ehí a buscar la playa, o a comer a Tazones, a Cuideiru... Asturies ye un sitiu que me presta. Únennos  munches coses y ente elles ta la llingua.    ¿Domines tanto la llingua de Nepal comol asturllionés?  Home, lasturllionés de llargo, ho. En nepalí namás que chapurreo y me defendo porque tengo bon oyíu pa los idiomes. Onde tea lasturianu, que se quite too.    Sama-Velilla, ¿non, non y non?  Nun toi mui al tanto, pero toi en contra de tolo que sía destrucción de la naturaleza.    ¿Ye verdá quuses doble pa les escenes peligroses?  [Rise] Non, eso nun ye verdá. Si quies, pregúnta-yos a los mios güesos, que yá los rompí polo menos más de quince veces...    ¿El verdaderu Desafío Extremo ye salir de la crisis?  Ye un tema mui preocupante. La verdá ye quhai que pensar un poco nos que lo tán pasando mal. Y en cuantes al programa, ta funcionando mui bien y de momentu nun tien crisis.    ¿Cómo ta de forma Zapatero?  Ta bastante bien, la verdá. A dalgún  escolta costába-y siguir detrás dél. Ye un paisanu que sentrena abondo.    ¿Bastará esi entrenu pa llegar al picu na vida política?  Na vida hai que ser optimista. Parezme que va poner tolo que tea na so mano pa salir desta situación, pero nun hai quescaecer que la crisis ye mundial.    ¿Rajoy yel sherpa dAznar?  [Rise] Nun sé si lo ye o non, pero parezme que tien un papel difícil al tar na oposición. Pero diría-y que, si la situación ta mala, lo meyor ye que se dean idees y alternatives, en cuenta de criticar ensin más.